**N Á V R H**

**Z M L U V A č.: /2020**

**r á m c o v á d o h o d a  n a  p o s k y t o v a n i e s l u ž b y**

uzavretá podľa § 269 ods. 2 Obchodného zákonníka v platnom znení

(ďalej len „rámcová dohoda“)

medzi zmluvnými stranami

Objednávateľ: Mestská časť Bratislava–Petržalka

Sídlo: Kutlíkova 17, 852 12 Bratislava

V zastúpení: Ing. Ján Hrčka, starosta

IČO: 00 603 201

DIČ: 2020936643

Bankové spojenie: Prima Banka Slovensko, a.s.

IBAN: SK41 5600 0000 0018 0059  9001

(ďalej len „objednávateľ“)

a

Poskytovateľ:

Sídlo:

Zastúpený:

IČO:

DIČ:

IČ DPH:

Bankové spojenie:

IBAN:

Zapísaný v registri

(ďalej len „poskytovateľ“)

(objednávateľ a poskytovateľ ďalej ako „zmluvné strany“)

**Preambula**

Táto rámcová dohoda sa uzatvára v súlade s výsledkom verejného obstarávania podľa zákona č. 343/2015 Z. z. o verejnom obstarávaní a o zmene a doplnení niektorých zákonov.

Článok I.

**Predmet rámcovej dohody**

1. Predmetom tejto rámcovej dohody je plnenie záväzku poskytovateľa poskytovať pre objednávateľa pristavenie (prenájom) veľkokapacitných kontajnerov (ďalej len „kontajner“ alebo „kontajnery“) na vybraných miestach v mestskej časti Bratislava - Petržalka na základe potvrdených objednávok podľa čl. II. tejto rámcovej dohody, v predpokladanom rozsahu podľa harmonogramu, ktorý tvorí prílohu č.1 tejto rámcovej dohody (ďalej len „harmonogram“) a ich naloženie, odvoz (manipulácia s kontajnermi, doprava) a zhodnotenie alebo zneškodnenie (likvidácia) vyzbieraného odpadu v súlade so zákonom č. 79/2015 Z. z. o odpadoch a o zmene a doplnení niektorých zákonov (ďalej len „zákon o odpadoch“), za podmienok bližšie špecifikovaných v tejto rámcovej dohode.
2. Predmet rámcovej dohody v sebe zahŕňa zber a odvoz objemných odpadov na účely ich zhodnotenia alebo zneškodnenia v 2. polovici roka 2020 realizovaného na území mestskej časti Bratislava – Petržalka.
3. V zmysle zákona o odpadoch je objemný komunálny odpad zložka komunálneho odpadu, ktorá svojim rozmerom a hmotnosťou nezodpovedá zberným nádobám na zmesový komunálny odpad používaných v rámci systému zberu a neobsahuje nebezpečné časti.
4. Predmetom rámcovej dohody je aj vyčistenie a upratanie stanovišťa po odvoze každého kontajnera.
5. Objednávateľ sa zaväzuje poskytovateľovi za vykonané služby zaplatiť dohodnutú cenu.
6. Poskytovateľ sa zaväzuje vykonať službu vo vlastnom mene a na vlastnú zodpovednosť.
7. Poskytovateľ vyhlasuje, že má oprávnenie vykonávať služby v zmysle tejto rámcovej dohody.

Článok II.

**Termín a spôsob plnenia rámcovej dohody**

1. Táto rámcová dohoda sa uzatvára na dobu určitú a to do 31.12.2020 odo dňa nadobudnutia jej účinnosti alebo do vyčerpania celkového finančného limitu vo výške ....,- € bez DPH (slovom ....... EUR bez DPH) a ..............,- s DPH (slovom .............EUR s DPH) podľa toho, ktorá z uvedených skutočností nastane skôr.
2. Objednávateľ odošle objednávku e-mailom kontaktnej osobe poskytovateľa ..... na adresu: ................. , prílohou ktorej bude aktualizovaný harmonogram s uvedenými dátumami pristavenia odvozu kontajnerov a to najneskôr 7 dní pred začiatkom termínu pristavenia kontajnerov. Poskytovateľ najneskôr do 24 hodín objednávku potvrdí e-mailom kontaktnej osobe objednávateľa ...................... na adresu: [..................@petrzalka.sk](mailto:..................@petrzalka.sk). Poskytovateľ je povinný oznámiť do 24 hodín pripomienky k návrhu harmonogramu e-mailom objednávateľovi Pripomienky k návrhu harmonogramu sa objednávateľ zaväzuje zapracovať a poslať e-mailom kontaktnej osobe poskytovateľa do 48 hodín. Objednávateľ je oprávnený aktualizovať harmonogram podľa svojich aktuálnych potrieb, a ak táto skutočne nastane, ohlási to poskytovateľovi služby prostredníctvom e-mailu najneskôr do 24 hodín pred požadovaným dňom pristavenia kontajnera. Schválený harmonogram je záväzný, ak sa zmluvné strany nedohodnú inak. Harmonogram bude tvoriť povinnú prílohu k vystavenej faktúre poskytovateľa.
3. Služby podľa tejto rámcovej dohody sa poskytovateľ zaväzuje vykonať v termínoch dohodnutých v zmysle schváleného harmonogramu.
4. Objednávateľ je oprávnený stornovať objednávku doručenú poskytovateľovi do 24 hodín od doručenia objednávky poskytovateľovi.
5. Vykonanie predmetu činnosti podľa schváleného harmonogramu bude primerane prerušené v prípade nepriaznivých poveternostných podmienok, ktoré objektívne bránia výkonu činností alebo okolností hodných osobitného zreteľa. Tieto skutočnosti je povinný poskytovateľ oznámiť objednávateľovi bezodkladne e-mailom kontaktnej osobe, vrátane upovedomenia o náhradnom termíne výkonu činnosti do 24 hodín.
6. Poskytovateľ je povinný oznámiť objednávateľovi osoby a kontaktnú osobu poskytovateľa zodpovedné za plnenie rámcovej dohody v rámci príslušnej objednávky.
7. Poskytovateľ berie na vedomie, že počas vykonávania služby podľa ustanovení tejto rámcovej dohody musí byť prítomný poverený zamestnanec objednávateľa okrem prípadu, ak objednávateľ udelí písomný súhlas, aby poskytovateľ vykonal službu aj bez prítomnosti povereného zamestnanca objednávateľa.
8. Prevzatie vykonaných služieb musí byť písomne potvrdené poverenými osobami oboch zmluvných strán (vrátane povereného zamestnanca objednávateľa podľa bodu 7 tohto článku rámcovej dohody) vo forme preberacieho protokolu o vykonaní služby, ktorý bude obsahovať najmä súpis skutočne vykonaných služieb a zoznam prípadných nedostatkov zistených pri prevzatí služby s termínom ich odstránenia.
9. Poskytovateľ služby je povinný odovzdať odpad na zhodnotenie iba oprávnenej osobe, ktorá poskytovateľovi vystaví vážny lístok z certifikovanej váhy s druhom odovzdaného odpadu v zmysle vyhlášky MŽP SR č. 365/2015 Z. z. ktorou sa ustanovuje Katalóg odpadu (ďalej len „Katalóg odpadov“).

Článok III

**Cena a platobné podmienky**

1. Cena za poskytnutie služieb podľa tejto rámcovej dohody je stanovená dohodou vo výške ..........s DPH (slovom .........EUR) (ďalej len „zmluvná cena“). Zmluvná cena je stanovená ako súčin jednotkovej ceny vo výške .................s DPH/1ks kontajnera (slovom ....... EUR) v rozsahu 91 ks kontajnerov. Jednotková cena je nemenná a záväzná počas trvania rámcovej dohody. Zmluvná cena môže byť upravená iba podľa skutočne realizovaného množstva poskytnutých služieb.
2. Jednotková cena podľa bodu 1 článku rámcovej dohody zahŕňa všetky náklady, ktoré poskytovateľovi vzniknú s plnením predmetu zákazky počas platnosti rámcovej dohody vrátane dopravných nákladov, prác manipulačných pracovníkov, dovozu a pristavenia kontajnerov, prenájmu kontajnerov, naloženia, odvozu, roztriedenia odpadu, dočistenia stojiska v deň odvozu kontajnera a následného zhodnotenia, prípadne zneškodnenia odpadu v súlade s hierarchiou odpadového hospodárstva v zmysle zákona o odpadoch.
3. Poskytovateľ berie na vedomie, že podmienky pristavenia kontajnera zvozovou technikou v uliciach mestskej časti Bratislava - Petržalka môžu byť sťažené v dôsledku nedostatku miesta, zaparkovaných automobilov a pod., ako aj berie na vedomie, že v kontajneroch sa môže vyskytnúť aj iný druh odpadu.
4. Za vykonané služby poskytovateľ vystaví faktúru jedenkrát mesačne a to za služby vykonané v predchádzajúcom kalendárnom mesiaci. Podkladom pre vystavenie faktúry budú vážne lístky ako doklady o hmotnosti objemného odpadu a spôsobe jeho zhodnotenia, príp. zneškodnenia a protokoly o odovzdaní a prevzatí prác. Kópie vážnych lístkov doručí poskytovateľ na adresu objednávateľa spolu s faktúrou a protokolom o odovzdaní a prevzatí prác. Na vážnom lístku bude uvedený čitateľne názov konkrétnych stanovíšť, z ktorých bol odpad poskytovateľom odvezený.
5. Objednávateľ uhradí faktúru podľa Čl. III, bod 4 tejto rámcovej dohody v lehote 30 dní od jej doručenia.
6. Poskytovateľ má nárok len na úhradu len za skutočne vykonané služby.
7. Platba za vykonané služby sa bude uskutočňovať na základe faktúry, vystavenej poskytovateľom. Podkladom pre vystavenie faktúr budú objednávky zo strany objednávateľa.
8. Faktúra musí obsahovať všetky náležitosti podľa zákona č. 431/2002 Z. z. o účtovníctve v znení neskorších predpisov, v prípade, že poskytovateľ je platcom DPH, faktúra musí obsahovať všetky náležitosti podľa § 71 až 74 zákona č. 222/2004 Z. z. o dani z priadnej hodnoty v znení neskorších predpisov.
9. V prípade, že faktúra nebude obsahovať všetky náležitosti alebo prílohy v súlade s týmto článkom, objednávateľ je oprávnený vrátiť ju poskytovateľovi na doplnenie. V takom prípade začne plynúť nová lehota splatnosti dňom nasledujúcim po dni doručenia opravenej faktúry objednávateľovi.
10. Pre účely tejto zmluvy sa za deň úhrady považuje deň odoslania príslušnej peňažnej sumy z účtu objednávateľa na účet poskytovateľa.
11. Objednávateľ neposkytuje preddavok alebo zálohu na poskytovanie služby.

Článok IV.

**Povinnosti poskytovateľa**

1. Poskytovateľ sa zaväzuje pristaviť kontajnery (s objemom minimálne 10 m³) na dohodnuté miesto a v dohodnutom termíne. V prípade, že v deň pristavenia kontajneru nebude možné kontajner z určitých dôvodov pristaviť na vopred dohodnuté miesto, poskytovateľ zabezpečí jeho pristavenie na inom vhodnom mieste v blízkosti pôvodného miesta, o čom upovedomí objednávateľa telefonicky.
2. Počet pristavených kontajnerov v jednom týždni: 10 ks naraz.
3. Pristavenie kontajnerov bude v dohodnutý deň do 12:00 a poskytovateľom odvoz kontajnerov zabezpečený do 24 hodín, najneskôr však do 14:00 nasledujúceho dňa od pristavenia kontajnera.
4. Poskytovateľ je povinný zabezpečiť zhodnotenie odpadu, prípadne jeho zneškodnenie v súlade so zákonom o odpadoch.
5. Poskytovateľ je povinný v dňoch odvozu kontajnerov odstrániť všetko znečistenie na stanovištiach bez ohľadu na to, ako k znečisteniu došlo, na vlastné náklady. Ak odpad umiestnený mimo kontajnera pri jeho odvoze nebude možné umiestniť do tohto kontajnera z dôvodu naplnenia jeho kapacity, poskytovateľ plný kontajner odvezie a vykoná dočistenie stanovišťa ešte v deň odvozu kontajnerov. O potrebe dočistenia konkrétneho stanovišťa poskytovateľ upovedomí telefonicky alebo emailom objednávateľa. Dokladom o hmotnosti odpadu z dočistenia stanovíšť v deň odvozu kontajnerov bude vážny lístok. Odovzdávanie a preberanie služieb sa bude zabezpečovať oprávnenými pracovníkmi menovanými poskytovateľom a objednávateľom na základe protokolov o odovzdaní a prevzatí prác podpísaných oprávnenými zástupcami oboch zmluvných strán.
6. Poskytovateľ je povinný zaraďovať jednotlivé zložky komunálneho odpadu v zmysle Katalógu odpadov, viesť a uchovávať evidenciu o množstve prijatých zložiek komunálneho odpadu, spôsobe zhodnotenia, prípadne zneškodnenia odpadu, s ktorým nakladá a zasielať vyplnené Hlásenie o vzniku odpadu a nakladaní s ním spolu s Evidenčnými listami odpadu na adresu objednávateľa jedenkrát mesačne do piateho (5) dňa mesiaca nasledujúceho po uplynutí mesiaca, v ktorom bola služba vykonaná.
7. Poskytovateľ je povinný byť poistený v súvislosti s vykonávaním predmetu tejto zmluvy platnou poistnou zmluvou na poistenie svojej zodpovednosti za škodu počas platnosti tejto rámcovej dohody.
8. Poskytovateľ je povinný zabezpečiť predmetné služby v súlade so všeobecne záväznými právnymi predpismi a touto rámcovou dohodou. Poskytovateľ sa zaväzuje mať počas celej doby trvania zmluvy platné oprávnenie na poskytovanú službu, ktorá zodpovedá predmetu zákazky.
9. Poskytovateľ zodpovedá za škodu, ktorá vznikne objednávateľovi alebo tretej osobe v dôsledku plnenia predmetu tejto rámcovej dohody. Prípadné požiadavky na náhradu škody zo strany tretích osôb bude poskytovateľ riešiť vo vlastnom mene a bez účasti objednávateľa.
10. Poskytovateľ sa zaväzuje počas celej doby trvania tejto rámcovej dohody mať uzatvorenú zmluvu s Hlavným mestom SR Bratislavou na vykonávanie zberu, prepravy, zhodnocovania alebo zneškodňovania komunálneho odpadu, drobných stavebných odpadov a biologicky rozložiteľného odpadu na území hlavného mesta v zmysle § 81 ods. 13 zákona o odpadoch. Objednávateľ je oprávnený kedykoľvek počas trvania rámcovej dohody požiadať poskytovateľa o predloženie dokladu na preukázanie splnenia povinnosti v zmysle predchádzajúcej vety. V prípade, ak poskytovateľ nesplní svoju povinnosť uvedenú v tomto bode rámcovej dohody považuje sa to za podstatné porušenie rámcovej dohody a objednávateľ je oprávnený odstúpiť od rámcovej dohody.

Článok V.

**Zmluvné pokuty**

1. V prípade, že poskytovateľ nedodrží termín na odvoz veľkokapacitného kontajnera alebo stanovište nedočistí, má objednávateľ nárok na zmluvnú pokutu voči poskytovateľovi vo výške 300,- € za každý, aj začatý deň omeškania s odvozom odpadu alebo za každý deň omeškania s nedočistením stanovišťa.
2. V prípade, ak dodané služby budú zo strany poskytovateľa dodané vadne, má objednávateľ právo si ich uplatniť a poskytovateľ sa zaväzuje zaplatiť objednávateľovi zmluvnú pokutu vo výške 100,- € (sto Eur) za každú jednotlivú vadu.
3. V prípade, ak poskytovateľ nezačne s odstraňovaním vád služieb neodkladne, alebo v riadne začatom odstraňovaní vád nepokračuje, alebo vady v dohodnutej lehote neodstráni, má objednávateľ právo a poskytovateľ povinnosť zaplatiť zmluvnú pokutu vo výške 100,- € (sto Eur) za každý i začatí deň omeškania.
4. V prípade, ak poskytovateľ poskytne služby v rozpore s ustanovením bodu 8 článku II tejto rámcovej dohody bez prítomnosti povereného zamestnanca objednávateľa, má objednávateľ právo a poskytovateľ povinnosť zaplatiť zmluvnú pokutu vo výške 1% z ceny s DPH poskytovaných služieb na základe konkrétnej objednávky.
5. V prípade, ak poskytovateľ poruší svoju povinnosť uvedenú v bode 7 a 8 čl. IV. alebo v bode 8 čl. IV tejto rámcovej dohody, má objednávateľ právo a poskytovateľ povinnosť zaplatiť zmluvnú pokutu vo výške 1000,- € (tisíc EUR) za každé jednotlivé porušenie samostatne.
6. Poskytovateľ sa zaväzuje zmluvné pokuty v zmysle tejto rámcovej dohody uhradiť objednávateľovi v lehote 30 dní odo dňa doručenia výzvy na jej úhradu. Zmluvné pokuty v zmysle tejto rámcovej dohody ja objednávateľ oprávnený uložiť poskytovateľovi opakovane. Zaplatením zmluvnej pokuty sa poskytovateľ nezbavuje povinnosti, ktorá bola zabezpečená zmluvnou pokutou. Objednávateľ má popri zmluvnej pokute nárok na náhradu škody v plnej výške spôsobenej porušením povinnosti poskytovateľa, na ktorú sa vzťahuje zmluvná pokuta, pričom zmluvná pokuta sa nezapočítava na náhradu škody.

Článok VI.

**Ostatné ustanovenia**

1. Poskytovateľ sa zaväzuje poskytovať služby podľa tejto rámcovej dohody na svoje náklady a nebezpečenstvo, s odbornou starostlivosťou, podľa podmienok tejto rámcovej dohody a konkrétnych objednávok.
2. Objednávateľ je oprávnený kedykoľvek skontrolovať poskytovanie služby a priebežne poskytovateľa upozorňovať na vzniknuté vady alebo nedostatky s požiadavkou ich odstránenia zaslaním e-mailu na adresu poskytovateľa uvedenú v bode 2 článku II tejto rámcovej dohody.
3. Poskytovateľ sa zaväzuje, že bude všetky služby vykonávať prostredníctvom oprávnených a riadne preškolených osôb. Poskytovateľ zodpovedá za prípravu a vykonávanie opatrení BOZP a ochrany pred požiarmi súvisiacich s vykonávaním služieb podľa tejto rámcovej dohody. Poskytovateľ nesmie svojou činnosťou narušiť bezpečnosť osôb nachádzajúcich sa v blízkosti miesta vykonávania prác. Poskytovateľ zodpovedá za prípadné škody zapríčinené zamestnancami poskytovateľa alebo tretími osobami, ktoré konajú v mene poskytovateľa, v súvislosti s plnením predmetu tejto rámcovej dohody ako aj za škody vzniknuté nedodržaním technologických postupov pri vykonávaná služieb.
4. Poskytovateľ zodpovedá za škody spôsobené z nedbanlivosti alebo úmyselne v zmysle § 373 – 386 Obchodného zákonníka. Objednávateľ nezodpovedá za prípad pracovného úrazu zamestnanca poskytovateľa a za plnenie zákonných povinností vo vzťahu k týmto zamestnancom. Prípadné škody, vzniknuté pri plnení predmetu rámcovej dohody poskytovateľom voči tretej osobe v plnom rozsahu znáša poskytovateľ.

Článok VII.

**Ukončenie rámcovej dohody**

1. Táto rámcová dohoda zanikne okrem plnenia všetkých práv a povinností obidvoch zmluvných strán aj písomnou dohodou zmluvných strán, písomným odstúpením od zmluvy a výpoveďou objednávateľa.
2. V prípade zániku rámcovej dohody dohodou zmluvných strán, táto zaniká dňom uvedeným v tejto dohode. V tejto dohode sa upravia aj vzájomné nároky zmluvných strán vzniknuté z plnenia zmluvných povinností alebo z ich porušenia druhou zmluvnou stranou ku dňu zániku rámcovej dohody dohodou.
3. Objednávateľ aj poskytovateľ môže odstúpiť od rámcovej dohody druhou stranou podľa § 344 - § 351 Obchodného zákonníka v platnom znení alebo z dôvodu vyššej moci. Za vyššiu moc sa považujú nepredvídané okolnosti, nezávislé od vôle zmluvných strán a ktoré zmluvné strany nemôžu ovplyvniť. Pri odstúpení od rámcovej dohody o strany objednávateľa je poskytovateľ povinný okamžite zastaviť práce na predmete rámovej dohody.
4. Objednávateľ je oprávnený od rámcovej dohody okamžite písomne odstúpiť, ak poskytovateľ bude v omeškaní s poskytnutím služby podľa tejto rámcovej dohody oproti dohodnutému termínu o viac ako 7 kalendárnych dní a/alebo v prípade ak poskytovateľ nedodrží termín na odstránenie vady poskytnutej služby a/alebo v prípade dodania vadného plnenia zo strany poskytovateľa a/alebo v prípade porušenia ktorejkoľvek povinnosti podľa článku V tejto rámcovej dohody.
5. V prípade nepodstatného porušenia rámcovej dohody sú zmluvné strany oprávnené od rámcovej dohody odstúpiť po márnom uplynutí primeranej lehoty uvedenej v písomnej výzve druhej zmluvnej strany na odstránenia konania v rozpore s rámcovou dohodou, prílohami a právnymi predpismi ako aj následkov takéhoto konania. Ak sa zmluvné strany písomne nedohodnú inak, primeranou lehotou podľa predchádzajúcej vety je 10 dní.
6. Objednávateľ je tiež oprávnený okamžite odstúpiť od rámcovej dohody v prípade, ak poskytovateľ vstúpil do likvidácie, na jeho majetok bol vyhlásený konkurz, bol podaný návrh na vyhlásenie konkurzu na jeho ako aj vtedy, ak existuje dôvodná obava, že plnenie záväzkov poskytovateľa podľa tejto rámcovej dohody je vážne ohrozené.
7. Odstúpenie od rámcovej dohody musí byť vykonané v písomnej forme a je účinné odo dňa doručenia písomného prejavu vôle oprávnenej zmluvnej strany druhej zmluvnej strane.
8. Objednávateľ je oprávnený vypovedať rámcovú dohodu bez uvedenia dôvodu. Výpoveď musí mať písomnú formu. Výpovedná lehota je jeden mesiac a začína plynúť prvým dňom kalendárneho mesiaca, ktorý nasleduje po kalendárnom mesiaci, v ktorom bola výpoveď doručená poskytovateľovi.

Článok VIII.

**Záverečné ustanovenia**

1. Táto rámcová dohoda sa uzatvára na dobu určitú do 31.12.2020 od nadobudnutia účinnosti tejto rámcovej dohody alebo do vyčerpania finančného limitu uvedeného v bode 1 čl. II rámcovej dohody v závislosti od toho, ktorá skutočnosť nastane ako prvá.
2. Rámcová dohoda nadobúda platnosť dňom jej podpísania poslednou zmluvnou stranou a účinnosť dňom nasledujúcim po dni jej zverejnenia na webovom sídle objednávateľa.
3. Rámcová dohoda je vyhotovená v šiestich vyhotoveniach, z ktorých poskytovateľ dostane dve (2) vyhotovenia a objednávateľ štyri (4) vyhotovenia.
4. Právne vzťahy touto rámcovou dohodou výslovne neupravené sa riadia príslušnými platnými právnymi predpismi.
5. Poskytovateľ nie je oprávnený postúpiť akákoľvek pohľadávky (práva) vyplývajúce z tejto rámcovej dohody na tretiu osobu alebo sa dohodnúť s treťou osobou na prevzatí jeho záväzkov (povinností) vyplývajúcich z tejto rámcovej dohody bez predchádzajúceho písomného súhlasu objednávateľa.
6. Táto rámcová dohoda je povinne zverejnenou zmluvou podľa zákona č. 211/2000 Z. z. o slobodnom prístupe k informáciám.
7. Rámcovú dohodu možno meniť a doplniť len písomne, s obojstranným súhlasom, vo forme dodatku.
8. Zmluvné strany prehlasujú, že si rámcovú dohodu riadne prečítali, jej obsahu porozumeli, s jej obsahom súhlasia bez výhrad a na znak tohto súhlasu ju vlastnoručne podpisujú.

Príloha č. 1- Harmonogram

V Bratislave dňa..................................................

Objednávateľ: Poskytovateľ:

........................................................... .............................................................

Ján Hrčka

starosta

Príloha č. 1 - Harmonogram pristavenia veľkokapacitných kontajnerov v rámci zberu objemného odpadu od obyvateľov Petržalky - jeseň 2020

**21.10.2020 (streda) pristavenie – 22.10.2020 (štvrtok) odvoz**

1. Tematínska 4
2. Holíčska 7
3. Holíčska 28-30 pri KS
4. Smolenická 10
5. Topoľčianska 3
6. Topoľčianska 25 KS
7. Lietavská 7 KS
8. Budatínska 7-9
9. Budatínska 21-27 pri KS
10. Strečnianska 14-16

**28.10.2020 (streda) pristavenie – 29.10.2020 (štvrtok) odvoz**

1. Strečnianska 5-7
2. Beňadická 12-14
3. Znievska 9-11
4. Znievska 40-44
5. Beňadická 1-3
6. Beňadická 17-19
7. Šášovská 2-6
8. Vígľašská 15,17
9. Vyšehradská 3-5 pri KS
10. Vyšehradská 25-27 pri KS

**4.11. 2020 (streda) pristavenie – 5.11.2020 (štvrtok) odvoz**

1. Jasovská 19
2. Jasovská 31-33 medzi domy Humenské nám 4
3. Jasovská 45-47
4. Krásnohorská 5-7 pri KS
5. Krásnohorská 12 na CH medzi domy Krásnohorská 18
6. Ľubovnianska 2 pri KS
7. Ľubovnianska 10-14 pri KS
8. Bzovícka 24-26
9. Žltá Slnečnice
10. Zuzany Chalupovej 14B medzi domy 18B Slnečnice mesto

**11.11.2020 (streda) pristavenie – 12.11.2020 (štvrtok) odvoz**

1. Nábrežná (Cintorín Petržalka)
2. Kežmarské námestie
3. Kopčianska č. 88
4. Vranovská č. 65-67
5. Vilová č. 5-11
6. Pečnianska č. 17-23
7. Bohrova č. 9-11
8. Zadunajská cesta č. 1-5
9. Gercenova č. 11-13
10. Röntgenova č. 12-14

**18.11.2020 (streda) pristavenie – 19.11.2020 (štvrtok) odvoz**

1. Mánesovo námestie č. 8
2. Farského č. 4-8
3. Pifflova č. 2-4
4. Farského č. 14-16
5. Vavilovova č. 5-7
6. Wolkrova č. 11-13
7. Jungmanova č. 2 (parkovisko zo strany Vavilovova 1)
8. Hálova č. 7-9
9. Belinského č. 24
10. Ševčenkova č. 9

**25.11.2020 (streda) pristavenie – 26.11.2020 (štvrtok) odvoz**

1. Ševčenkova č. 2-4
2. Ševčenkova č. 33
3. Fedinova č. 18-24
4. Švabinského č. 16
5. Andrusovova č. 10
6. Tupolevova č. 1-7
7. Belinského č. 3-5
8. Tupolevova č. 16-18
9. Markova č. 7-11
10. Iľjušinova 12-14

**2.12.2020 (streda) pristavenie – 3.12.2020 (štvrtok) odvoz**

1. M. C. Sklodowskej pred č. 11
2. Gwerkovej medzi č. 1-9
3. Pankúchova č. 5
4. Mamateyova č. 26-30
5. Mamateyova č. 16-24
6. Pankúchova medzi č. 1-3
7. Medveďovej č. 30-32
8. Medveďovej č. 6
9. Bulíkova č. 15-17
10. Blagoevova medzi č. 14-24

**9.12.2020 (streda) pristavenie – 10.12.2020 (štvrtok) odvoz**

1. Blagoevova č. 2-12
2. Šustekova medzi č. 17-23
3. Šustekova č. 9-15
4. Mlynarovičova medzi č. 14-24
5. Lachova č. 35
6. Lchova č. 16
7. Haanova č. 44
8. Furdekova 15-17
9. Furdekova medzi č. 2-4
10. Nám. hraničiarov č. 13-23

**16.12.2020 (streda) pristavenie – 17.12.2020 (štvrtok) odvoz**

1. Gessayova č. 10
2. Gessayova medzi č. 13
3. Osuského č. 24-26
4. Osuského 1-3
5. Hrobákova č. 1
6. Rovniankova č. 20-22
7. Rovniankova č. 4
8. Bradáčova č. 2
9. Romanova č. 5
10. Romanova č. 2-12